《古愚兄戒食》
宋代·丘葵

有美者庭花，谨毋纵牛羊。
方苞亦方折，其叶何详详。
敦笃哉吾兄，一食不我忘。
有酒既醑我，又以嘉肴将。
感兄此意厚，起奉千年觞。
何以报嘉惠，作善天聊祥。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。